stanford-oval/wikipedia huggingface dataset:
การหลีกเลี่ยงการเสีย
การหลีกเลี่ยงความเสียในการศึกษา

มีการทดลองใช้การหลีกเลี่ยงความเสียเพื่อปรับปรุงผลที่ได้ในระบบการศึกษาในประเทศสหรัฐอเมริกา
โดยมีพื้นเพว่า ในการประเมินผลการศึกษาของ Programme for International Student Assessment (โปรแกรมการประเมินนักเรียนนานาชาติ) ในปี ค.ศ. 2009 สหรัฐอเมริกาจัดอันดับเป็นที่ 31 ในวิชาคณิตศาสตร์ 
และอันดับที่ 17 ในการอ่าน
ในงานวิจัยพิมพ์ในปี ค.ศ. 2012 นักวิจัยที่มหาวิทยาลัยฮาร์วาร์ดมีสมมุติฐานว่า การวางกรอบการให้เงินโบนัสสำหรับครู (merit pay) ในรูปแบบการเสีย (แทนที่จะได้) จะมีประสิทธิผลที่ดีกว่า
งานวิจัยนี้ทำในเมือง Chicago Heights ในโรงเรียน 9 แห่งที่อยู่ในเมือง รวมนักเรียนทั้งหมด 3,200 คน
มีคุณครู 150 จาก 160 คนที่มีสิทธิ ได้เข้าร่วมในงานวิจัยนี้ และมีการจัดให้อยู่ในกลุ่มการทดลอง 4 กลุ่มและกลุ่มควบคุมอีก 1 กลุ่ม
กลุ่มควบคุมได้รับเงินโบนัสตามที่ให้กันทั่ว ๆ ไปขึ้นอยู่กับคะแนนสอบปลายปีของนักเรียน
ส่วนกลุ่มทดลองได้รับเงินโบนัสทั้งหมดที่ต้นปี ซึ่งอาจจะต้องจ่ายคืนโดยขึ้นอยู่กับคะแนนสอบของนักเรียนเช่นกัน
เงินโบนัสมีค่าประมาณ 8% ของเงินปีเฉลี่ยของครูในเมืองนั้น ซึ่งมีค่าประมาณ $8,000
ดังนั้น คุณครูทั้งที่ "ได้" และ "เสีย" ล้วนแต่จะได้เงินโบนัสเท่ากันสำหรับคะแนนสอบนักเรียนที่เท่ากัน
ความแตกต่างมีเพียงแต่เวลาที่ได้เงินโบนัสและการวางกรอบว่าเป็นการได้หรือการเสีย
ในกลุ่มทดลอง นักวิจัยพบผลที่ดีกว่าเกิน 0.20 ของค่าเบี่ยงเบนมาตรฐาน และอาจสูงถึง 0.398 ของค่าเบี่ยงเบนมาตรฐาน
ซึ่งนักวิจัยตีความว่า  "นี่บอกเป็นนัยว่า มีความเป็นไปได้ในระดับสูงที่จะใช้ (ปรากฏการณ์)การหลีกเลี่ยงการเสีย ทั้งในการตั้งนโยบายสาธารณะและในการทำงานเพื่อผลกำไร"
แต่ว่าการจ่ายเงินโบนัสโดยใช้การหลีกเลี่ยงการเสีย โดยเฉพาะในการศึกษา ได้สร้างความตื่นอกตื่นใจทั้งในบล็อกและในสื่ออื่น ๆ โดยมีการกล่าวต่าง ๆ เช่นดังต่อไปนี้ว่า
"โปรแกรมการจ่ายเงินโบนัสให้คุณครูไม่ควรจะจัดให้มีการแข่งขันกันเองเพื่อที่จะให้ได้ผล" และวิจารณ์ว่า การให้เงินโบนัสโดยเป็นบุคคลและโดยเป็นกลุ่มจะไม่มีผลแตกต่างกันมาก (หนังสือพิมพ์วอชิงตันโพสต์)
งานวิจัยแสดงว่า "นักเรียนทำข้อสอบได้ดีขึ้นถึง 10% เทียบกับนักเรียนที่มีพื้นเพการศึกษาเดียวกันถ้าคุณครูได้รับเงินโบนัสต้นปีที่มีเงื่อนไข" และแสดงว่า นักเรียนไม่ได้อะไรถ้าคุณครูได้รับเงินโบนัสสิ้นปี (Science Daily)
"มีข้อจำกัดที่สำคัญในงานศึกษานี้ โดยเฉพาะในเรื่องขอบเขตและขนาดตัวอย่าง และการวัดผลทำกับการสอบที่มีส่วนได้ส่วนเสียน้อย ไม่ใช่การสอบระดับรัฐ (คือการสอบที่ตรวจสอบไม่ค่อยสำคัญ)" (Education weekly)
"การให้เงินโบนัสกับครูเองก็แย่อยู่แล้ว แต่ว่า กลยุทธ์ที่ใช้วิธีเอาเงินคืนยังน่าเกลียดยิ่งกว่านั้น"
นอกจากนั้นแล้ว ดร. คาฮ์นะมันกับเพื่อนร่วมงานยังได้แสดงขอบเขตจำกัดของการหลีกเลี่ยงการเสียไว้อีกด้วย
โดยเพ่งเล็งความสนใจไปที่เจตนาของแต่ละคน แล้วแสดงว่าเจตนาอาจจะสนับสนุนหรือกีดกันการหลีกเลี่ยงการเสีย
พวกเขากล่าวว่า "การเข้ารหัสว่าเป็นการได้หรือการเสียขึ้นอยู่กับเจตนาของบุคคล ไม่ใช่ขึ้นอยู่กับภาวะที่เป็นปรวิสัยในขณะที่ทำการตัดสินใจเพียงอย่างเดียว"
แล้วให้ตัวอย่างหนึ่งที่บุคคลสองคนมีเจตนาต่างกันเมื่อทำการซื้อขาย
คนแรกเป็นผู้บริโภคที่มีรองเท้าคู่หนึ่งซึ่งการสละรองเท้าจะเป็นการเสีย เพราะว่าเขามีเจตนาที่จะเก็บรองเท้า
แต่อีกคนหนึ่งเป็นคนขายรองเท้าที่มีเจตนาต้องการขายรองเท้า และจะไม่มีการหลีกเลี่ยงการเสียถ้าต้องสละรองเท้าในการขาย
เชิงอรรถ

↑  บทความเดิม "the allocation of resources will be independent of the assignment of property rights when costless trades are possible"
แผนภูมิเส้นแสดงอุปสงค์และอุปทานทั่วไป
ออดาซิตี้

| --- | --- |

Audacity Version 3.3 screenshot showing the timeline, tracks, and basic controls
นักพัฒนา: Muse Group, The Audacity Team
วันที่เปิดตัว: 28 พฤษภาคม 2000; 24 ปีก่อน (2000-05-28)
ที่เก็บข้อมูล:  github.com/audacity/audacity  
ภาษาที่เขียน: C, C++ (using the wxWidgets toolkit)
ระบบปฏิบัติการ: Windows, macOS, Linux, other Unix-like systems
แพลตฟอร์ม: IA-32, x86-64, PowerPC
ขนาด: 15.1 MB: Windows 25.5 MB: macOS 50.7 MB: macOS Universal 93.5 MB: Linux 23.6 MB: manual
ภาษา: 38 ภาษา
รายชื่อภาษาAfrikaans, Arabic, Basque, Bulgarian, Catalan, Chinese (simplified), Chinese (traditional), Corsican, Czech, Danish, Dutch, English, Finnish, French, Galician, German, Greek, Hungarian, Irish, Italian, Japanese, Lithuanian, Macedonian, Marathi, Norwegian (Bokmål), Polish, Portuguese, Romanian, Russian, Slovak, Slovenian, Swedish, Turkish, Ukrainian, Vietnamese and Welsh
ประเภท: Digital audio editor
สัญญาอนุญาต: GPL v2 or Later, CC-BY-3.0 (documentation) 
เว็บไซต์: audacityteam.org
ออดาซิตี้ (อังกฤษ: Audacity) เป็นซอฟต์แวร์แก้ไขเสียงและแอปพลิเคชันบันทึกเสียงดิจิทัลที่เป็นซอฟต์แวร์เสรีและโอเพนซอร์ส ใช้งานได้บน Windows, macOS, Linux และระบบปฏิบัติการเหมือนยูนิกซ์อื่นๆ
ณ วันที่ 6 ธันวาคม 2022 การดาวน์โหลดที่ได้รับความนิยมมากที่สุดที่ FossHub เป็นการดาวน์โหลดออดาซิตี้ โดยมีการดาวน์โหลดมากกว่า 114.2 ล้านครั้งนับตั้งแต่เดือนมีนาคม 2015 ก่อนหน้านี้ดาวน์โหลดได้จาก Google Code และ SourceForge ซึ่งมีการดาวน์โหลดมากกว่า 200 ล้านครั้ง
โปรแกรมได้รับการเผยแพร่ภายใต้สัญญาอนุญาต GPL-2.0 หรือใหม่กว่า ไฟล์ปฏิบัติการที่รองรับ VST3 ได้รับใบอนุญาต GPL-3 เท่านั้น เพื่อรักษาความเข้ากันได้ของใบอนุญาต.
แหล่งข้อมูลอื่น

เว็บไซต์ทางการ
Audacity platform and operating system version compatibility
อะเพลกเทลอินโนเซนซ์

| อะเพลกเทลอินโนเซนซ์ |
| --- | --- |

ผู้พัฒนา: อาโซโบ สตูดิโอ
ผู้จัดจำหน่าย: โฟกัส โฮมม์ อินเตอร์แอ็คทีฟ
กำกับ: เดวิด เดดิลีน เควิน โชตูร์
อำนวยการผลิต: ไบรซ์ เดวิน จามาล รากูยกูย
ออกแบบ: เควิน โชตูร์
โปรแกรมเมอร์: อลัน กูยแยซ
ศิลปิน: ออลีวีเย พอนซอนเน็น
เขียนบท: เซบัสเตียง เรนาร์ด
แต่งเพลง: ออลีวีเย เดลีวีเยร์
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์วัน แอมะซอนลูนา] นินเท็นโด สวิตช์ เพลย์สเตชัน 5 เอกซ์บอกซ์ซีรีย์เอ็กซ์/เอส
วางจำหน่าย: วินโดวส์ เพลย์สเตชัน 4 เอกซ์บอกซ์วัน 14 พฤษภาคม ค.ศ. 2019 นินเท็นโด สวิตช์เพลย์สเตชัน 5 อกซ์บอกซ์ซีรีย์เอ็กซ์/เอส 6 กรกฎาคม ค.ศ. 2021
แนว: แอคชั่น-ผจญภัย ลอบเร้น
รูปแบบ: ผู้เล่นเดี่ยว
อะเพลกเทลอินโนเซนซ์ (อังกฤษ: A Plague Tale: Innocence) เป็นวิดีโอเกมประเภท แอคชั่น-ผจญภัย สยองขวัญ ลอบเร้น พัฒนาโดยอาโซโบ สตูดิโอและจัดจำหน่ายโดยโฟกัส โฮมม์ อินเตอร์แอ็คทีฟ สำหรับระบบปฏิบัติการไมโครซอฟท์ วินโดวส์ เพลย์สเตชัน 4และเอกซ์บอกซ์วัน วางจำหน่ายในวันที่ 14 พฤษภาคม ค.ศ. 2019 และได้รับคำชมแง่บวกจากนักวิจารณ์ส่วนใหญ่
เกมเพลย์

ใน อะเพลกเทลอินโนเซนซ์ ผู้เล่นจะได้ควบคุมตัวละครอามิเซีย เดอ รูน (Amicia de Rune) จากมุมมองบุคคลที่สาม โดยเวลาส่วนใหญ่ในเกมแล้ว ผู้เล่นจะต้องทำการลอบเร้นเพื่อเลี่ยงการปะทะกับศัตรู หากถูกจับได้จะถูกฆ่าทันที อามิเซียพกสลิงเป็นอาวุธ ซึ่งสามารถทำให้โซ่ขาด, สร้างเสียงรบกวน หรือทำให้ศัตรูเกิดอาการงงงวยเป็นเวลานานพอที่จะทำให้หนูรุมโจมตีพวกเขา สลิงของเธอยังสามารถใช้สังหารศัตรูได้ด้วยการเล็งที่หัว มันยังสามารถใช้ยิงสิ่งของอย่างอื่นได้เช่นกัน บางชนิดสามารถจุดไฟ, ดับไฟ หรือล่อหนูมายังจุดใดจุดหนึ่ง ตัวเกมประกอบด้วยปริศนาเอาตัวรอดเป็นจำนวนมาก, โดยส่วนมากแล้วจะเป็นการหาวิธีไล่หรือล่อฝูงหนูเพื่อเข้าสู่บริเวณใหม่ หรือใช้จัดการศัตรู การขับไล่หนูโดยส่วนมากแล้วใช้ไฟเป็นส่วนใหญ่ เนื่องจากหนูในเกมจะไม่เข้าใกล้แสงไฟ อามิเซียยังสามารถประดิษฐ์กระสุนและอุปกรณ์ชนิดอื่น ๆ ได้เช่นกัน รวมไปถึงลูกหินฉาบกำมะถัน ซึ่งสามารถใช้จุดไฟได้, ระเบิดเหม็นซึ่งสามารถดึงดูดฝูงหนูไปยังจุดที่ยิง หรือสารที่มีฤทธิ์ดับไฟซึ่งสามารถใช้โยนใส่คบเพลิงของศัตรู ผู้เล่นยังสามารถสั้งให้ให้ฮิวโก้ (Hugo) น้องชายของอามิเซียกระทำบางอย่างได้ในระหว่างเล่น อย่างไรก็ตาม การทำเช่นนั้นก็มีความเสี่ยงอยู่ เพราะฮิวโก้อาจจะเริ่มส่งเสียงดังได้หากถูกปล่อยให้อยู่คนเดียวเป็นเวลานาน อันจะเป็นการดึงดูดสิ่งไม่พึงประสงค์ ในช่วงหลังของเกมผู้เล่นสามารถบังคับตัวฮิวโก้ได้ แม้เขาจะไม่สามารถประดิษฐ์สิ่งของ แต่เขาสามารถควบคุมฝูงหนูและเร้นลอดผ่านทางช่องทางเล็ก ๆ  ความสามารถทั้งหมดจะถูกนำมารวมกันเมื่อพี่น้องทั้งสองกลับมาพบหน้ากันอีกครั้งในช่วงท้ายเกม
การพัฒนา

ทีมพัฒนาของเกมนำโดย อาโซโบ สตูดิโอ (Asobo Studio) นับเป็นเกมแรกที่เป็นความคิดริเริ่มของทางทีมงานเอง นับตั้งแต่เกมแข่งรถ ฟิวส์ (Fuel) ในปี 2009 วิธีบรรยายเนื้อเรื่องของเกมได้รับอิทธิพลมาจาก เดอะลาสต์ออฟอัส และ บราเธอร์: อะเทลออฟทูซันส์ แก่นเรื่องหลักของ อะเพลกเทลอินโนเซนซ์ คือ "ครอบครัว" และการพัฒนาความสัมพันธ์ของตัวละครในสถานการณ์คับขัน แก่นเรื่องที่สำคัญอีกประการหนึ่งคือ "ความไร้เดียงสา"โดยเฉพาะฮิวโก้ ซึ่งเฝ้ามองการกระทำของผู้เล่น และจะค่อย ๆ แปรเปลี่ยนจากเด็กไร้เดียงสากลายเป็นคนที่มีจิตใจโหดเหี้ยม นักแสดงเด็ก ชาร์ล็อต แมคเบอร์นี (Charlotte Mcburney) และโลแกน ฮันนา (Logan Hannan) รับหน้าที่พากย์เสียงของอามิเซียและฮิวโก้ตามลำดับ ทั้งสองยังมีส่วนร่วมในการสร้างบทสนทนาของตัวละครด้วยเช่นกันมีหนูกว่า 5,000 ตัวปรากฏในฉากของเกม เพื่อให้มั่นใจว่าตัวเกมสามารถเร็นเดอร์ ภาพเหล่าศัตรูภายในเกมได้โดยไม่เสียประสิทธิภาพ ทีมงานจึงได้แบ่งการเร็นเดอร์รายละเอียดของหนูออกเป็นสี่ชั้น โดยหนูที่อยู่ไกลจากผู้เล่นจะทำหน้าเป็นพื้นหลัง และไม่ได้รับการลงรายละเอียด ส่วนหนูที่อยู่ใกล้ตัวผู้เล่นจะได้รับการลงรายละเอียดอย่างดี
โฟกัส โฮมม์ อินเตอร์แอ็คทีฟ ผู้จัดจำหน่าย ประกาศเปิดตัวเกมในเดือนมกราคม 2017 ในชื่อ เดอะเพลก ตัวอย่างเกมชิ้นแรกได้ขึ้นแสดงในงาน อี3 2017 ตัวเกมได้รับวางจำหน่ายสำหรับ ไมโครซอฟท์ วินโดวส์ เพลย์สเตชัน 4 และ เอกซ์บอกซ์วัน ในวันที่ 14 พฤษภาคม ค.ศ. 2019
ผลตอบรับ

ตามข้อมูลของเว็บไซต์ที่รวบรวมบทวิจารณ์ เมทาคริติก เกมได้รับคะแนน "แง่บวกเป็นสวนใหญ่" จากนักวิจารณ์มันขึ้นแท่นเกมขายดีอันดับที่เก้าในสหราชอาณาจักรทันทีในสัปดาห์ที่วางจำหน่าย
ผลตอบรับ > รางวัล

| ปี | รางวัล | สาขา | ผล | อ้างอิง |
| --- | --- | --- | --- | --- |
| 2019 | โกลเดนจอยสติ๊กอวอร์ด 2019 | งานเสียงยอดเยี่ยม | เสนอชื่อเข้าชิง |  |
| 2019 | ไททาเนียมอวอร์ด | เกมแห่งปี | เสนอชื่อเข้าชิง |  |
| 2019 | ไททาเนียมอวอร์ด | งานศิลป์ยอดเยี่ยม | เสนอชื่อเข้าชิง |  |
| 2019 | ไททาเนียมอวอร์ด | การออกแบบเกมยอดเยี่ยม | เสนอชื่อเข้าชิง |  |
| 2019 | ไททาเนียมอวอร์ด | การบรรยายยอดเยี่ยม | เสนอชื่อเข้าชิง |  |
| 2019 | ไททาเนียมอวอร์ด | เกมผจญภัยยอดเยี่ยม | เสนอชื่อเข้าชิง |  |
| 2019 | เดอะเกมส์อวอร์ด 2019 | การบรรยายยอดเยี่ยม | เสนอชื่อเข้าชิง |  |
| 2019 | สตีมอวอร์ด | เกมเนื้อเรื่องลุ่มลึก | ชนะ |  |
| 2020 | นิวยอร์กเกมส์อวอร์ด | เกมแห่งปี | เสนอชื่อเข้าชิง |  |
| 2020 | นิวยอร์กเกมส์อวอร์ด | เกมอินดี้ยอดเยี่ยม | เสนอชื่อเข้าชิง |  |
| 2020 | นิวยอร์กเกมส์อวอร์ด | การเขียนบทยอดเยิ่ยม | เสนอชื่อเข้าชิง |  |
| 2020 | นาฟจีทีอาร์อวอร์ด | แอนิเมชัน สาขางานศิลป์ | เสนอชื่อเข้าชิง |  |
| 2020 | นาฟจีทีอาร์อวอร์ด | แอนิเมชัน สาขาเทคนิก | เสนอชื่อเข้าชิง |  |
| 2020 | นาฟจีทีอาร์อวอร์ด | การกำกับงานศิลป์ สาขาอิทธิพลย้อนยุค | ชนะ |  |
| 2020 | นาฟจีทีอาร์อวอร์ด | มุมกล้องในเอนจินเกม | เสนอชื่อเข้าชิง |  |
| 2020 | นาฟจีทีอาร์อวอร์ด | การออกแบบการควบคุม สาขางานสามมิติ | เสนอชื่อเข้าชิง |  |
| 2020 | นาฟจีทีอาร์อวอร์ด | การออกแบบเครื่องแต่งกายตัวละคร | เสนอชื่อเข้าชิง |  |
| 2020 | นาฟจีทีอาร์อวอร์ด | การกำกับภาพยนตร์ในเกม | เสนอชื่อเข้าชิง |  |
| 2020 | นาฟจีทีอาร์อวอร์ด | การออกแบบเกมเพลย์ สาขาทรัพย์สินทางปัญญาใหม่ (New IP) | เสนอชื่อเข้าชิง |  |
| 2020 | นาฟจีทีอาร์อวอร์ด | เกมแนวผจญภัยความคิดริเริ่ม | ชนะ |  |
| 2020 | นาฟจีทีอาร์อวอร์ด | แสงเงา/พื้นผิว | เสนอชื่อเข้าชิง |  |
| 2020 | นาฟจีทีอาร์อวอร์ด | บทเนื้อเรื่อง สาขาทรัพย์สินทางปัญญาใหม่ (New IP) | เสนอชื่อเข้าชิง |  |
| 2020 | นาฟจีทีอาร์อวอร์ด | ประสิทธิภาพการแสดง สาขาตัวละครหลัก (ชาร์ล็อต แมคเบอร์นี) | ชนะ |  |
| 2020 | นาฟจีทีอาร์อวอร์ด | ประสิทธิภาพการแสดง สาขาตัวละครรอง (เอเดน เฮย์ฮาสต์) | เสนอชื่อเข้าชิง |  |
| 2020 | นาฟจีทีอาร์อวอร์ด | ประสิทธิภาพการแสดง สาขาตัวละครรอง (ทาบิทาร์ รูเบ็นส์) | เสนอชื่อเข้าชิง |  |
| 2020 | นาฟจีทีอาร์อวอร์ด | การตัดต่อเสียง สาขาภาพยนตร์ในเกม | เสนอชื่อเข้าชิง |  |
| 2020 | นาฟจีทีอาร์อวอร์ด | เอฟเฟคเสียง | เสนอชื่อเข้าชิง |  |
| 2020 | นาฟจีทีอาร์อวอร์ด | การใช้เสียง สาขาทรัพย์สินทางปัญญาใหม่ (New IP) | เสนอชื่อเข้าชิง |  |
| 2020 | นาฟจีทีอาร์อวอร์ด | การวางโครงเนื้อเรื่อง | ชนะ |  |
| 2020 | เพกาซัสอวอร์ด 2020 | เกมยอดเยี่ยม | ชนะ |  |
| 2020 | เพกาซัสอวอร์ด 2020 | ออกแบบงานศิลป์ยอดเยี่ยม | ชนะ |  |
| 2020 | เพกาซัสอวอร์ด 2020 | ออกแบบงานเสียงยอดเยี่ยม | ชนะ |  |
| 2020 | เพกาซัสอวอร์ด 2020 | ออกแบบการบรรยายยอดเยี่ยม | เสนอชื่อเข้าชิง |  |
| 2020 | เพกาซัสอวอร์ด 2020 | ออกแบบเกมยอดเยี่ยม | ชนะ |  |
| 2020 | เพกาซัสอวอร์ด 2020 | ฉากหลังยอดเยี่ยม | ชนะ |  |
| 2020 | เพกาซัสอวอร์ด 2020 | ตัวละครยอดเยี่ยม | ชนะ |  |
| 2020 | เอสเอ็กซ์เอสดับบลิวเกมมิงอวอร์ด | การบรรยายยอดเยี่ยม | เสนอชื่อเข้าชิง |  |
| 2020 | บริติชอคาร์เดมีเกมอวอร์ด ครั้งที่ 16 | ความสำเร็จทางเทคนิค | เสนอชื่อเข้าชิง |  |
แหล่งข้อมูลอื่น

เว็บไซต์ทางการ เก็บถาวร 2020-04-29 ที่ เวย์แบ็กแมชชีน
อะลิโพจีน ไทพาร์โวเวค

| ข้อมูลทางคลินิก |
| --- | --- |
ชื่อทางการค้า: Glybera
AHFS/Drugs.com: ข้อมูลยาของสหราชอาณาจักร
ช่องทางการรับยา: Intramuscular injection
รหัส ATC: C10AX10 (WHO) 
กฏหมาย
สถานะตามกฏหมาย:  In general: ℞ (Prescription only) 
ตัวบ่งชี้
ChemSpider: none
UNII: 20OK4AFR4Y
 สารานุกรมเภสัชกรรม
ยีนบำบัด (Gene therapy) โดยการใช้ AAV vector ซึ่งเป็นยีนที่ได้จากเชื้อไวรัส Adeno-associated virus โดยยีนดังกล่าวจะถูกใส่เข้าไปในเซลล์โดยใช้ปลอกหุ่มโปรตีน AAV เมื่อยีนดังกล่าวเข้าไปสู่นิวเคลียสจะทำหน้าที่ในการสร้างโปรตีนที่มีคุณสมบัติในการรักษาโรค
อะลิโพจีน ไทพาร์โวเวค (อังกฤษ: Alipogene tiparvovec) เป็นยาที่ใช้รักษาภาวะพร่องเอนไซม์ไลโปโปรตีนไลเปส (Lipoprotein lipase deficiency; LPLD) ซึ่งเป็นความผิดปกติที่สามารถถ่ายทอดทางพันธุกรรมได้และก่อให้เกิดภาวะตับอ่อนอักเสบที่รุนแรง เอนไซม์ไลโปโปรตีนไลเปสเป็นเอนไซม์ที่เกาะอยู่บนผิวของเซลล์ไขมัน ทำหน้าที่เร่งปฏิกิริยาสลายพันธะเอสเทอร์ในโมเลกุลของไตรกลีเซอไรด์ที่อยู่ในเลือด ให้เป็นกรดไขมันและกลีเซอรอล เพื่อดูดซึมเข้าสู่เซลล์ไขมันและนำไปเก็บสะสมไว้ในรูปไตรกลีเซอไรด์ที่เนื้อเยื่อไขมัน เป็นผลให้ระดับไตรกลีเซอไรด์ในเลือดลดลง อะลิโพจีน ไทพาร์โวเวคมีจำหน่ายในชื่อการค้า ไกลเบอรา (Glybera) ภายใต้ลิขสิทธิ์ของสถาบันวิจัยยูนิเคียว (UniQure) ในเดือนกรกฎาคม ปี คศ. 2012 องค์การยาแห่งสหภาพยุโรป (European Medicines Agency) ได้แนะนำว่าควรมีการรับรองการใช้ยาดังกล่าวในทางคลินิกเพื่อใช้เป็นยีนบำบัดสำหรับข้อบ่งใช้ดังข้างต้น หลังจากนั้นได้มีการลงมติโดยสหภาพยุโรป (European Commission) ให้มีการรับรองการใช้อะลิโพจีน ไทพาร์โวเวคเป็นยีนบำบัดในการรักษาพร่องเอนไซม์ไลโปโปรตีนไลเปสในเดือนพฤศจิกายน คศ. 2012 และคาดว่ามีการนำออกจำหน่ายในเชิงการค้าในช่วงประมาณปลายปี คศ. 2014
กลไกการออกฤทธิ์

ไวรัสพาหะที่มีส่วนยีน AAV1 (Adeno-associated virus serotype 1) ในโครโมโซมจะถูกนำมาใช้ในการปลูกถ่ายยีนที่ใช้ในการสร้างเอนไซม์ไลโปโปรตีนไลเปส (LPL gene)ให้กับเซลล์กล้ามเนื้อมนุษย์ โดยยีนดังกล่าวนั้นจะไม่ถูกแทรกเข้าไปในโครโมโซมของมนุษย์ แต่จะลอยอยู่อย่างอิสระภายในนิวเคลียส หลังการบริหารยาอะลิโพจีน ไทพาร์โวเวคแต่ละครั้ง ผู้ป่วยจะต้องได้รับยากดภูมิคุ้มกัน (immunosuppressive therapy)ร่วมด้วยเพื่อป้องกันปฏิกิริยาตอบสนองของภูมิคุ้มกันของร่างกายต่อไวรัสพาหะ
ข้อมูลจากการศึกษาทางคลินิกชี้ให้เห็นว่าหลังจากที่ผู้ป่วยได้รับการบริหารยาอะลิโพจีน ไทพาร์โวเวคพบว่าความเข้มข้นของไขมันในกระแสเลือดจะลดลงใกล้เคียงปกติทุกคนภายในระยะเวลา 3-12 สัปดาห์  โดยผลดีของการใช้ AAV คือ ไม่ก่อให้เกิดโรค, ส่งผ่านยีนไปเฉพาะเซลล์ที่ไม่แบ่งตัว, และความเสี่ยงที่เกิดการสอดแทรกของยีนดังกล่าวเข้าไปในโครโมโซมของมนุษย์นั้นแทบจะไม่มีโอกาสเป็นไปได้เลย เมื่อเปรียบเทียบกับยีนที่ได้จากรีโทรไวรัส (retroviruses) ซึ่งพบการสอดแทรกของยีนดังกล่าวเข้าไปในโครโมโซมของมนุษย์ได้เล็กน้อย ซึ่งจะส่งผลให้มีความเสี่ยงต่อการเกิดมะเร็งเพิ่มมากขึ้นได้ นอกจากนี้แล้ว AAV ยังมีคุณสมบัติในการกระตุ้นให้เกิดปฏิกิริยาการตอบสนองของภูมิคุ้มกันของร่างกายโดยการสร้างแอนติบอดี้ขึ้นมาทำลายไวรัสพาหะและมีพิษต่อเซลล์ต่ำ ส่วนการจำลองตัวของยีนดังกล่าวจะมีขนาดจำกัดอยู่ที่ประมาณ 4.8 กิโลเบส
ข้อบ่งใช้

อะลิโพจีน ไทพาร์โวเวคมีข้อบ่งใช้สำหรับการรักษาภาวะพร่องเอนไซม์ไลโปโปรตีนไลเปส  (lipoprotein lipase deficiency;LPLD) ร่วมกับมีภาวะตับอ่อนอักเสบที่รุนแรงถึงแม้จะควบคุมการรับประทานอาหารจำพวกไขมันอย่างเข้มงวดแล้วก็ตาม ทั้งนี้การวินิจฉัยภาวะพร่องเอนไซม์ไลโปโปรตีนไลเปสนั้นจำเป็นต้องใช้การทดสอบสารพันธุกรรม
รูปแบบเภสัชภัณฑ์

ใน 1 ไวแอลจของอะลิโพจีน ไทพาร์โวเวค บรรจุสารละลายใส ไม่มีสี ถึงขาวขุ่นเล็กน้อยของอะลิโพจีน ไทพาร์โวเวคปริมาณ 1 มิลลิลิตร ซึ่งจะมีจำนวนจีโนมเท่ากับ 3x102 จีโนม
ราคา

ในปี คศ. การรักษาภาวะพร่องเอนไซม์ไลโปโปรตีนไลเปสด้วยอะลิโพจีน ไทพาร์โวเวคมีค่าใช้จ่ายประมาณ 1.6 ล้านดอลลาร์สหรัฐฯต่อครั้ง และลดลงมาเป็น 1 ล้านดอลลาร์สหรัฐฯต่อครั้งในปี คศ. 2015 ซึ่งถือเป็นยาที่มีราคาแพงมากที่สุดในโลก ณ ปัจจุบัน
ดูเพิ่ม

ยีนบำบัด
แหล่งข้อมูลอื่น

Glybera SUMMARY OF PRODUCT CHARACTERISTICS เก็บถาวร 2015-12-27 ที่ เวย์แบ็กแมชชีน
UniQure เก็บถาวร 2016-02-02 ที่ เวย์แบ็กแมชชีน
อะโลนอินเดอะดาร์ก (วิดีโอเกม พ.ศ. 2535)

| อะโลนอินเดอะดาร์ก |
| --- | --- |

ผู้พัฒนา: อินโฟแกรมส์
ผู้จัดจำหน่าย: EU: อินโฟแกรมส์ NA: I•Motion/อินเตอร์เพลย์
กำกับ: เฟรเดริก เรย์นัล
อำนวยการผลิต: Bruno Bonnell
โปรแกรมเมอร์:  เฟรเดริก เรย์นัล  Franck De Girolami 
ศิลปิน:  Didier Chanfray  Yaël Barroz  Jean-Marc Torroella 
เขียนบท:  Hubert Chardot  Franck Manzetti 
แต่งเพลง: Philippe Vachey
ชุด: อะโลนอินเดอะดาร์ก
เครื่องเล่น:  ดอส  3ดีโอ  แมคโอเอส  พีซี-98  เอฟเอ็ม ทาวส์  ไอโอเอส 
วางจำหน่าย: ค.ศ. 1992
แนว: สยองขวัญเอาชีวิตรอด
รูปแบบ: ผู้เล่นคนเดียว
อะโลนอินเดอะดาร์ก (อังกฤษ: Alone in the Dark) เป็นวิดีโอเกมสยองขวัญเอาชีวิตรอด ออกแบบโดยเฟรเดริก เรย์นัล พัฒนาและจัดจำหน่ายโดยอินโฟแกรมส์ใน ค.ศ. 1992 สำหรับ ระบบปฏิบัติการดอส ต่อมาตัวเกมก็ได้รับการพอร์ตลง แมคโอเอส, พีซี-98, เอฟเอ็ม ทาวส์, 3ดีโอ, Acorn Archimedes และ ไอโอเอส เนื้อเรื่องของ อะโลนอินเดอะดาร์ก เกิดขึ้นในรัฐลุยเซียนาในช่วง ค.ศ. 1920 และท้าทายผู้เล่นให้หลบหนีจากคฤหาสน์ผีสิง เพื่อก้าวไปข้างหน้า ผู้เล่นจะต้องไขปริศนาในขณะที่ขับไล่ สังหาร หรือหลบเลี่ยงผีและสัตว์ประหลาดต่าง ๆ ผู้เล่นสามารถรวบรวมและใช้อาวุธ จัดการสิ่งของตามน้ำหนัก และสำรวจแผนที่ที่ไม่เป็นเชิงเส้นบางส่วนได้
เรย์นัลได้รับแรงบันดาลใจให้สร้าง อะโลนอินเดอะดาร์ก เนื่องจากเขาสนใจแอนิเมชัน 3 มิติและความชื่นชอบภาพยนตร์สยองขวัญ เนื้อเรื่องของเกมได้รับแรงบันดาลใจจาก ตำนานคธูลู ของเอช. พี. เลิฟคราฟท์ และผลงานของผู้กำกับเช่นดารีโอ อาร์เจนโต และ จอร์จ โรเมโร ทีมเขียนโปรแกรมของเรย์นัลทำงานเพื่อถ่ายทอดเรื่องราวนี้ส่วนใหญ่ผ่านข้อความสำคัญที่กระจายอยู่เกี่ยวกับสภาพแวดล้อมของเกม เพื่อเอาชนะข้อจำกัดทางเทคนิค ทีมผู้สร้างยังใช้ระบบมุมกล้องคงที่เพื่อจัดเฟรมการเคลื่อนไหวของตัวละครสามมิติไว้ด้านบนของภาพพื้นหลังสองมิติ
เมื่อตัวเกมได้วางจำหน่าย อะโลนอินเดอะดาร์ก ได้รับกระแสวิจารณ์ในเชิงบวกอย่างล้นหลาม โดยนักวิจารณ์ต่างชื่นชมกับบรรยากาศที่ไม่มั่นคง เพลงประกอบที่มีประสิทธิภาพ และความสร้างสรรค์ทางเทคนิค ตัวเกมยังได้รับรางวัลอุตสาหกรรมหลายรางวัลและรวมอยู่ในรายชื่อวิดีโอเกมที่ดีที่สุดเท่าที่เคยมีมา อะโลนอินเดอะดาร์ก มักถูกมองว่าเป็นเกมสยองขวัญเอาชีวิตรอดสามมิติเกมแรกซึ่งมีอิทธิพลอย่างมากต่อการผลิตเกม เรซิเดนต์อีวิล (ค.ศ. 1996) ของแคปคอม และยังได้สร้างชุดเกมตามมาและภาพยนตร์อีก 2 เรื่อง เกมต้นฉบับที่ได้รับการปรับโฉมใหม่ซึ่งพัฒนาโดยทีเอชคิวนอร์ติก มีกำหนดวางจำหน่ายในเดือนมีนาคม ค.ศ. 2024
เนื้อเรื่อง

เจเรอมี ฮาร์ตวูด เจ้าของแมนชั่นนาม เดอเซโต้ ในรัฐหลุยเซียน่า ได้ผูกคอตายในห้องใต้หลังคา ผู้เล่นจะรับบทเป็นหนึ่งในสองตัวละครให้เลือกเล่นจะต้องเข้าไปหาลิ้นชักลับในเปียโนในห้องใต้หลังคาในแมนชั่นแห่งนี้ โดยจะมีเอ็ดเวิร์ด คาร์นบี นักสืบเอกชนกับ เอมิลี ฮาร์ตวูด หลานสาวของเจเรอมี่ เมื่อทั้งสองเหยียบเข้ามาที่บ้านทั้งสองก็รู้แล้วว่าบ้านที่มีเรื่องไม่ชอบมาพากล ทั้งสองจึงต้องหาทางหลบหนีออกไปให้ได้
รูปแบบการเล่น

ในเกมนี้ผู้เล่นจะเลือกตัวละครได้สองตัว คือ เอ็ดเวิร์ดกับเอมิลี่ ซึ่งทั้งสองไม่มีความแตกต่างกัน โดยผู้เล่นจะเข้ามาในแมนชั่นอย่างปลอดภัยจนมาถึงห้องใต้หลังคา (ซึ่งเป็นห้องที่เจเรอมี่ผูกคอตาย) จากนั้นเป็นหน้าที่ของผู้เล่นที่จะต้องหาทางออกจากบ้านนี้พร้อมๆกับไขปริศนาถึงเหตุผลที่บ้านหลังนี้ถูกพลังงานชั่วร้ายเข้าครอบงำ ซึ่งผู้เล่นต้องต่อกรเหล่าภูตผีทั้งที่สามารถกำจัดได้ด้วยอาวุธทั่วๆไป (ดาบ, มีด, หมัด) ไปจนถึงภูตผีที่ไม่สามารถกำจัดได้ด้วยอาวุธทั่วไป
การควบคุมหลักๆนั้นผู้เล่นจะใช้คีย์บอร์ดควบคุมตัวละคร เมื่อกดแป้น Enter จะเข้าสู่หน้าจอสิ่งของ ที่ที่ผู้เล่นสามารถกิน, ผสม, อ่าน หรือวางสิ่งของได้ และสามารถเลือกการกระทำของตัวละครเองด้วยว่าจะให้ทำอะไร (เปิดประตู ต่อสู้)
รูปแบบหลักๆของเกมจะไปในแนวทางเกมผจญภัย ระบบต่อสู้ถือเป็นรองในเกมนี้ เพราะศัตรูในเกมนี้มีปริมาณน้อยและศัตรูส่วนมากมักจะกำจัดได้โดยการใช้สิ่งของให้ถูกจังหวะ
แหล่งข้อมูลอื่น

Alone in the Dark - Adventure Classic Gaming ข้อมูลเกม, ภาพหน้าจอ ฯลฯ (อังกฤษ)
gameFAQ's (อังกฤษ)
MobyGames (อังกฤษ)
อะแมนตาดีน

| ข้อมูลทางคลินิก |
| --- | --- |
รหัส ATC: N04BB01 (WHO) 
ตัวบ่งชี้
PubChem CID: 2130
DrugBank: APRD00787
ECHA InfoCard: 100.011.092 
 สารานุกรมเภสัชกรรม
อะมันตาดีน (อังกฤษ: Amantadine หรือ 1-อะมิโน(amino) อะดามันเทน (adamantane)) เป็น ยาต้านไวรัส ที่อนุมัติใช้โดยFDA ในปี 1976 เพื่อใช้รักษาโรคไข้หวัดใหญ่ ไทป์ เอ ในผู้ใหญ่ยาตัวนี้ช่วยลดอาการของ โรคปาร์กินสัน ได้ด้วย แต่มีกลุ่มอาการข้างเคียงเอ็กตร้าปิรามิดัล ซิสเต็ม(extrapyramidal system) มันถูกใช้เป็นยาแอนตี้ปาร์กินสันร่วมกับ  แอล-โดปา (L-DOPA)
อะมันตาดีนเป็นอนุพันธ์ของ อะดามันเทน เหมือนกับไรแมนตาดีน (rimantadine)
รูปแบบยาในท้องตลาด

เป็นยาตามใบสั่งแพทย์ (prescription drug) แบบ ยาเจเนอริก ในชื่อการค้าว่าไซม์มีเทล (Symmetrel)
กลไกการออกฤทธิ์

กลไกในการเป็น ยาแอนตี้ปาร์กินสัน ยังไม่เข้าใจอย่างชัดเจน แต่มันทำให้เกิดการปล่อย โดพามีน (dopamine) จากปลายประสาทในเซลล์ สมอง ร่วมกันการกระตุ้น นอร์อีพิเนปฟริน (norepinephrine) กลไกในการต้านไวรัส คือ ยาจะแทรกแซงไวรัสโปรตีนที่ชื่อ เอ็ม 2 (M2 protein) ซึ่งเรียกว่า เอ็นโดไซโตสิส(endocytosis)
การใช้ผิดทาง

เมื่อเร็วๆนี้ พบว่าฟาร์มเป็ดไก่ในประเทศจีนใช้อะมันตาดีนป้องกันไข้หวัดนก (avian flu) 2600 ล้านโดส  เป็นเหตุให้ ไข้หวัดนก ที่เกิดจากเชื้อ เอชไฟฟ์เอ็นวัน (H5N1) ในประเทศจีนและประเทศแถบเอเซียตะวันออกเฉียงใต้ดื้อต่อยาอะมันตาดีน
ดูเพิ่ม

Immunology
H5N1
Rimantadine
Tromantadine
นูตคาโทน

| --- | --- |



ชื่อ
Preferred IUPAC name (4R,4aS,6R)-4,4a-Dimethyl-6-(prop-1-en-2-yl)-4,4a,5,6,7,8-hexahydronaphthalen-2(3H)-one
ชื่ออื่น (+)-nootkatone
เลขทะเบียน
เลขทะเบียน CAS: 4674-50-4 Y
3D model (JSmol): รูปภาพแบบโต้ตอบ
ChEBI: CHEBI:81377 N
ChEMBL: ChEMBL446299 Y
เคมสไปเดอร์: 1064812 Y
ECHA InfoCard: 100.022.840 
KEGG: C17914 Y
ผับเคม CID: 1268142
UNII: IZ2Y119N4J Y
CompTox Dashboard (EPA): DTXSID8047050 
 InChI InChI=1S/C15H22O/c1-10(2)12-5-6-13-8-14(16)7-11(3)15(13,4)9-12/h8,11-12H,1,5-7,9H2,2-4H3/t11-,12-,15+/m1/s1 YKey: WTOYNNBCKUYIKC-JMSVASOKSA-N Y InChI=1/C15H22O/c1-10(2)12-5-6-13-8-14(16)7-11(3)15(13,4)9-12/h8,11-12H,1,5-7,9H2,2-4H3/t11-,12-,15+/m1/s1Key: WTOYNNBCKUYIKC-JMSVASOKBQ 
 SMILES O=C2\C=C1\CC[C@@H](C(=C)C)C[C@@]1(C)[C@H](C)C2 
คุณสมบัติ
สูตรเคมี: C15H22O
มวลโมเลกุล: 218.340 g·mol−1  
ลักษณะทางกายภาพ: ผลึกสีขาวหรือไม่มีสี, สารสกัดไม่บริสุทธิ์เป็นของเหลว หนืด สีเหลือง
ความหนาแน่น: 0.968 g/mL
จุดหลอมเหลว: 36 องศาเซลเซียส (97 องศาฟาเรนไฮต์; 309 เคลวิน)
จุดเดือด: 170 องศาเซลเซียส (338 องศาฟาเรนไฮต์; 443 เคลวิน)
ละลายในน้ำ: ไม่ละลายในน้ำ, ละลายได้ดีมากในเอทานอล, ไดคลอโรมีเทน, เอทิลอะซิเตต, ละลายได้ในเฮกเซน
ความอันตราย
GHS labelling:
Pictograms: 
Signal word: เตือน
Hazard statements: H317
Precautionary statements: P280
จุดวาบไฟ: ~ 100 องศาเซลเซียส (212 องศาฟาเรนไฮต์; 373 เคลวิน)
สารประกอบอื่นที่เกี่ยวข้องกัน
เทอร์พีนที่เกี่ยวข้อง: วาเลนซีน
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
นูตคาโทน (อังกฤษ: Nootkatone) เป็นสารประกอบอินทรีย์ประเภทเซสควิเทอร์พีนอยด์ (sesquiterpenoid) ที่พบตามธรรมชาติ และเป็นสารประกอบคีโทนชนิดอะโรมาติกที่สำคัญและมีราคาแพงที่สุดที่พบในผลเกรปฟรุต นอกจากนี้ยังพบในสิ่งมีชีวิตอื่น ๆ ด้วย
นูตคาโทนถูกสันนิษฐานว่าเป็นหนึ่งในองค์ประกอบหลักทางเคมีของกลิ่นและรสชาติของเกรปฟรุต ในสารที่มีความบริสุทธิ์สูงมักพบเป็นผลึกไม่มีสี ส่วนสารสกัดหยาบมีลักษณะเป็นของเหลวหนืดและมีสีเหลือง โดยปกตินูตคาโทนจะสกัดจากเกรปฟรุตผ่านกระบวนการออกซิเดชันทางเคมีหรือทางชีวเคมีของวาเลนซีน (Valencene) นูตคาโทนพบได้ในต้นสนซีดาร์เหลืองอะแลสกา เช่นเดียวกับในหญ้าแฝก
แหล่งกำเนิดตามธรรมชาติ

นูตคาโทนถูกแยกได้จากเนื้อไม้สนซีดาร์ชนิดเหลืองอะแลสกา (Callitropsis nootkatensis) ซึ่งชื่อสายพันธุ์ nootkatensis มาจากภาษาของชาวนู-ชา-นุลท์ (Nuu-Chah-Nulth) ซึ่งเป็นชนพื้นเมืองของแคนาดา (เดิมเรียกว่าชาวนูตคา (Nootka))
กลไกการออกฤทธิ์

เช่นเดียวกับเทอร์พีนอยด์จากพืชชนิดอื่น ๆ นูตคาโทนกระตุ้นตัวรับออคโตพามีนประเภทแอดริเนอร์จิกชนิดแอลฟา 1 (PaOA1) ซึ่งในสัตว์ขาปล้องที่ไวต่อสารสื่อประสาทชนิดนี้จะเกิดอาการกระตุกของกล้ามเนื้ออย่างรุนแรง
การใช้งาน

นูตคาโทนใช้เป็นสารแต่งกลิ่นสำหรับเครื่องดื่ม เป็นสารไล่แมลง และเป็นตัวบ่งชี้การสุกของผลไม้
มีการแสดงว่านูตคาโทนในรูปแบบสเปรย์เป็นยาไล่หรือยาฆ่าแมลงที่มีประสิทธิภาพสำหรับเห็บกวาง (Ixodes scapularis) และเห็บโลนสตาร์ (Amblyomma americanum) นอกจากนี้ยังเป็นสารไล่หรือฆ่าแมลงที่มีประสิทธิภาพสำหรับยุง และอาจไล่ตัวเรือด เหา และแมลงอื่นได้ นูตคาโทนเป็นสารกำจัดแมลงที่เป็นมิตรต่อสิ่งแวดล้อมเนื่องจากเป็นน้ำมันหอมระเหยที่ไม่ตกค้างในสิ่งแวดล้อม ได้รับการอนุมัติการใช้งานจากสำนักงานปกป้องสิ่งแวดล้อมสหรัฐ (EPA) ในวันที่ 10 สิงหาคม พ.ศ. 2563 ความสามารถในการไล่เห็บ ยุง และแมลงอื่น ๆ อาจอยู่ได้นานหลายชั่วโมง ตรงกันข้ามกับสารไล่แมลงที่ได้จากน้ำมันของพืชอื่น เช่น ตะไคร้หอม เปปเปอร์มินต์ และน้ำมันตะไคร้ นูตคาโทนไม่เป็นพิษต่อมนุษย์ เป็นวัตถุเจือปนอาหารที่ได้รับอนุมัติ และมักใช้ในอาหาร เครื่องสำอาง และยา
ศูนย์ควบคุมโรคติดต่อสหรัฐ (CDC) ได้อนุมัติสิทธิแก่สองบริษัทเพื่อผลิตเป็นยาไล่และยาฆ่าแมลง บริษัท Allylix (ปัจจุบันคือ Evolva) หนึ่งในบริษัทที่ได้รับใบอนุญาต ได้พัฒนากระบวนการหมักเอนไซม์ที่จะผลิตนูตคาโทนได้อย่างคุ้มค่ากว่ากระบวนการสกัดแบบเดิม
ดูเพิ่ม

เกรปฟรุตเมอแคปเทน [en]
แหล่งข้อมูลอื่น

Description of nootkatone ที่ Leffingwell.com